Foto's: Plaaswerker ure ná ongeluk gevind | Maroela Media
'n Plaaswerker is dood nadat hy met 'n vragmotor in 'n gebou vasgery het op 'n plaas buite Bloemfontein in die Vrystaat.
Volgens ER24 het die voorval op 'n plaas langs die N1 sowat 20 km buite Bloemfontein plaasgevind. Die gebou waarin die plaaswerker vasgery het, word glo as 'n stoorplek gebruik.
Die plaaswerker was steeds in die wrak vasgekeer en het ernstige beserings aan sy kop en bors opgedoen. Hy is met meganiese toerusting uit die wrak bevry voor hy na die Pelonomi-hospitaal gehaas is vir behandeling. Hy het later in die hospitaal aan sy beserings beswyk.
Volgens ER24 het die eienaars van die plaas Sondagaand 'n harde slag gehoor, maar hulle was onseker wat dit kon wees. Die boer het glo eers vroeg Maandagoggend op die plaaswerker afgekom. Die oorsaak van die ongeluk word ondersoek.
Hannelie Groenewald: "Gebed en genade hou my staande"
Die oorsaak van die ongeluk word ondersoek? Uhm, ek dink hy het reeds beswyk.
Nou hoe ry hy in die nag met die trok rond? Seker sonder toestemming ook nog, en toe kry boontjie sy loontjie … of is ek nou ongevoelig?